Καθεδρικός Ναός της Θεοτόκου (Μπατούμι)

Ο Καθεδρικός Ναός της Γεννήσεως της Θεοτόκου του Μπατούμι (γεωργιανά: ბათუმის ღვთისმშობლის შობის სახელობის საკათედრო ტაძარი) και Εκκλησία της Θεοτόκου του Μπατούμι (γεωργιανά: ბათუმის ღვთისმშობლის სახელობის ეკლესია) ή απλός Καθεδρικός Ναός του Μπατούμι (γεωργιανά: ბათუმის საკათედრო ეკლესია) είναι ένας Γεωργιανός Ορθόδοξος καθεδρικός ναός στην Μπατούμι, πρωτεύουσα της Αυτόνομης Δημοκρατίας της Ατζαρίας, στη Γεωργία. Κατασκευάστηκε αρχικά μεταξύ 1898 και 1903 ως Καθολική Εκκλησία. Είναι ένα αξιοσημείωτο παράδειγμα νεογοτθικής αρχιτεκτονικής στις ακτές του Εύξεινου Πόντου της Γεωργίας. Ιστορία Η εκκλησία ανατέθηκε από τους πλούσιους αδελφούς Ζουμπαλασβίλι, οι οποίοι ήταν εξέχοντες Γεωργιανοί καθολικοί επιχειρηματίες, και σχεδιάστηκε από τον Πολωνό αρχιτέκτονα Αλεξάντερ Ρογκόισκι. Η κατασκευή διήρκεσε από το 1898 έως το 1903. Κατά τη διάρκεια της σοβιετικής εποχής, η εκκλησία ήταν κλειστή για τους πιστούς και χρησιμοποιήθηκε ως εργαστήριο υψηλής τάσης. Το 1989, κατά την περίοδο της Περεστρόικα και της θρησκευτικής αναβίωσης, το κτίριο μεταφέρθηκε στην Γεωργιανή Ορθόδοξη Εκκλησία. Στις 16 Μαΐου 1989, ο Πατριάρχης Γεωργίας Ηλίας Β΄ καθαγίασε την εκκλησία και περίπου 5000 άνθρωποι βαπτίστηκαν. Σήμερα αποτελεί την έδρα της Επαρχίας Μπατούμι και Λαζικής. Στις 21 Φεβρουαρίου 2011, της χορηγήθηκε το Καθεστώς Μνημείου Πολιτιστικής Κληρονομιάς. Αρχιτεκτονική Η εκκλησία είναι τρίκλιτη βασιλική με πεντάκτινη αψίδα, ανεγερμένη σε ψηλή θεμελίωση, επιμήκη στον άξονα δυτικά-ανατολικά. Ανατολικά, εκατέρωθεν του ιερού, στη διασταύρωση του κυρίως ναού και του εγκάρσιου κλίτου, βρίσκονται μονώροφα τετράγωνα δωμάτια - σκευοφυλάκια. Η δυτική πρόσοψη πλαισιώνεται από δύο ψηλά καμπαναριά. Παραπομπές